
с. Евлаштау
Әниләр көненә багышланган сценарий.              

«Ана – бөек исем»
1.А-б. Исәнмесез, дибез бүген сезгә,
         Хуш килдегез, безгә кунаклар!
         Юллар ерак булса, җырлар белән

         Якынаер бүген аралар.
2 а. б. Хәерле көн, кадерле кунакларыбыз – хөрмәтле укытучылар! “Ана – бөек исем!” дип аталган әдәби музыкаль кичәне башлыйбыз.

Музыка астында.Шигырь укыла.
Галибанә яктырып,
Ал таң аткан чагында,
Сандугачлар җиһанда

Моң тараткан чагында

Зил-зилләрне куптарып,
Нурга күмелгән мәлдә

Бәгырьне парә-парә

Җан ачысы телде дә,
Җанлыдан җан яралды.

Җиргә, күккә, тирә-юнгә

Яңа аваз таралды.

Шыбыр тиргә төшкән ана

Бер рәхәт сулыш алды...

Бер матурдан матуррак,

Кыйммәтледән кыйммәтлерәк,

Үз җаныннан газизрәк

Бала тудырды Ана

Кеше тудырды Ана
Сәхнәдә бию.Анага бала “бүләк” итәләр.

Ана кулында бала. Шигырь (Сәхнә артыннан)

Ак биләүгә бала били

Бәхете ташкан яшь Ана

Бисмилла әйтеп, күкрәк сөтен

Назлап каптыра аңа.
1.А-б. 
Ана-

Бөек исем, 

Нәрсә җитә ана булуга;

Хатыннарның бөтен матурлыгы.

Бөтен күрке ана булуда... 

        Гаиләдә ана - иң изге, иң олы шәхес. “Ана өчен уч төбендә тәбә кыздырсаң да, бурычыңны кире кайтара алмассың”, “Ана - шәфкать диңгезе” дигән безнең халкыбыз, чөнки аналар - кешелек тоткасы. 

  2 а. б. 

 Ана мәхәббәте - бердәнбер тугрылыклы, игелекле, эчкерсез, бернинди таләпләр дә куймый торган гаҗәеп зирәк, керсез мәхәббәт.

            Бөек рус язучысы Максим Горький: “Мәхәббәттә  һичбер киртәләрне белми торган, күкрәк сөте белән бөтен дөньяга хәят биргән хатын кешене - ананы олылыйк. Кешедә булган бөтен гүзәллек  кояш нурыннан һәм ана сөтеннән килә.  Менә шулар йөрәкләребезне мәхәббәт белән сугара. Кояшсыз гөлләр чәчәк атмый, мәхәббәттән башка бәхет юк, хатын-кыздан башка мәхәббәт юк. Анадан башка шагыйрь дә, герой да юк”, - ди.

Вальс_______________________________________________________________________
1 а.б. 

Әни, әнием, әнкәй! “Әнкәй” сүзе үзенчә йомшак, ягымлы ишетелә, бер олы мәгънәне аңлата.
2 а.б.

Әнкәй диләр, әнкәй генә диләр,

Йомшак искән җылы җилләрне,

Әни сулышыдай иркә диләр,

Хәтта туып-үскән җирләрне.

Туган илне Ватан-ана диләр.

Ул әнкәйдәй кыйммәт булганга.

“Әни” дән дә гүзәл бармы бер сүз?

Әйтегезче, дуслар, туганнар!

1 а.б. Әниләр турында сүз башлаганда, иң алдан хәтергә туып-үскән йорт, чәчәкле-чирәмле ишегалды, капка төбендәге киң ябалдашлы тупыл агачы, чишмә юлы искә төшә. Туган йорт, туган туфрак һәм әнкәй – берни белән дә тиңли алмаслык газиз, бердәнбер кадерле кеше! Кешедә булган бөтен гүзәллек әнидән килә. Әнисез шагыйрь дә, батыр да юк.
Җыр. “Мәтрүшкәләр”
1 а.б. 
Ямьсез күреп, ямьсез дия күрмә -

Һәр чәчәкнең аның төсе бар.

Сөйкемсез сөяк буламы? –

Һәркемнең әнисе бар.

Бәләкәйне бәләкәй ди күрмә -

Һәр җимешнең аның төше бар.

Кеше бәләкәй буламы? –

Кешенең әнисе бар.

2 а.б.

Баласына сүз тидермәс өчен

Газиз җанын бирер кеше бар.

Бер бәләкәй генә адәмгә дә

Берәүләрнең таудай хисе бар!..

“Мәрхәмәтле бул балама”, - диеп,

Дога укып торыр кеше бар.

Кимсетә күрмә кешене –

Кешенең әнисе бар.
Бию татар_________________________________

1 а.б.

Аналарның күңел йомгагының,
Сүтәр өчен очын эзләсәң,

Аналарның сизгер карашыннан

Гамь алырга әгәр теләсәң,
Ана булып кара үзең,

Син Ана булып кара.

Аналарның күңелендә

Без күрмәгән, ишетмәгән

Шатлыклар бар, бар яра.

Сезнең игътибарга Шәриф  Хөсәеновның  “Әни килде” драмасыннан өзек тәкъдим итәбез, рәхим итеп карагыз.

Җыр ________________________________________________
2 а.б.
Ана, Ана! Күңеле – чишмә:
Челтерәп моң өләшә.

Юлдагы тау- ташны җимереп,

Бәхет өчен көрәшә.

1 а.б.

Ана күңеле кебек җылы, нурлы
Күк йөзендә кояш, йолдыз юк.

Ана сөюе кебек чиксез тирән

Җир йөзендә һичбер диңгез юк.
2 а.б. Әйе, Ана – бөек исем,

Нәрсә җитә ана булуга!

Шуңа күрә 

Зур горурлык белән

Без сөйлибез АНА турында.

Концерт номеры.________________________________________________________________

1 А.б. Аналар ботен йөрәк жылыларын биреп устергән балалар, усеп буйга житу белән, очар кошлар кебек, тирә-якка таралалар. Нишлисен бит, ананын бөеклеге дэ әнә шунда - ул илебезнен, hәр почмагында, намус белән хезмәт итә алырлык, белемле, тырыш сәләтле, илhамлы балаларын устереп Ватаныбыз кулына тапшыра.


2 А.б. 
Ә аннан сон?!
Аннан соң, кош теледәй генә бер хат көтә, изге хәбәр көтә ана.
Хат ташучы килми микән, диеп. ,
Борылып карый барган юлыннан.
Көнгэ чыкса, кузе тәрәзәдә, 
Иртә - кичен сунми уты да.
Хатлары юк, узе кайтыр, диеп,
Бик соң гына китә йокыга.
Ана көтә, 
Ана өмет итә...


1 А.Б. 

Менә шулай, усеп буйга житкән, инде узләре әти hәм әни булган, туган ояларыннан еракта яшәүче балалар, сөекле эниләренә хат яздылар 
«Сәлам сиңа, Әнием» көе астында.
Лирик җыр яңгырый. Балалар урындыкларга утыралар, дәфтәр, ручка алалар. 
Шәм янына килеп утырып хат язалар, хатлар укыла.
1 бала. 
"Кил син безгә, әни, бөтенләйгә 
Бер кайгысыз, рәхәт торырсын, 
Өебезнең курке булырсын".
2 бала. 
"Син безгә кил, әни!
Без дөньяның, оҗмахында гомер итәбез. 
Киләм дисән, шушы сәгатьтә ук
Алыр очен кайтып житәбез"
3 бала.
"И шатланыр идек, әни әгэр, 
Килер ризалыгын белдерсәң. 
Туп-түгәрәк бәхетебез безнең 
Тулып ташыр иде, син килсән".

4 бала.
"Кайчан курешербез, бик сагындык..."

5 бала.
"Көн туды исә сине көтәбез".
6 бала. 
"Ник килмисен инде, әни, ник килмисең?"


2 А.б.
Алты бала шундый хат язды 
Өзелеп-өзелеп, сагынып ананы.
Шушы сузләр булды ананың 
Алты хатка язган жавабы.

(Икенче яктагы шәм янында Ана образы). (көй янгырый)
(Ана балаларына язган хатын укый)
АНА 
"Бара алмыйм сезгә, балаларым.
Сагынсагыз, кайтып курегез,
Кайта алмас жирдә тугелсез.
Ана кунеле ераклыкны белми,
Тоеп яшим сезнең, хәлләрне,
Кирәклекне сизсәм, узем барырмын мин,
Көтеп тормам сезнең хәбәрне.
Китә алмыйм буген, .
Эгәр китсәм, мәрхүм әткәегез кайтып керер сыман, 
Мине таба алмый бер ялгызы 
Боегып йөрер сыман.
Чит нигездэ сагыну авырлыгы 
Ныграк сизелер сыман, 
Туган нигез белән бәйләп торган 
Жепләр өзелер сыман. 
Яудан каитмый калган зур улым да
Кайтып житәр сыман.
Туган нигез хәтерләтә мина,
Сезнен бергә чакны,
Туган нигез сезнең hәp адымын
истәлеген саклый. 
Нигез ташлап киту авыр мина, 
Кем белми сон аны, кайсыгыз?!
Сез узегез жыелып кайтыгыз!
Мин сорамыйм сездән артыгын,
Сез тоярсыз кайту шатлыгын".     (чыгып китә)

1 А.б.
 Ана, ана!
Син куш йорэкледер,
Кәусэр сеңгән синен кунелгә.
Баштан сыйпап бер елмайдын исә,
Ботен донья ямьгә кумелә.
Ана булу-изгелекнең тажы,
Дөньяда ин олы дәрәҗә.
Ана кеше hәрбер баласынын
Бәхетенэ ача тәрәзә.
Ана сиңа гел яхшылык тели, 
Гаеплэрең булса - кичерә..., 
Турылыклы калыйк гомер буе 
Ана дигән куркәм кешегә.

Әниләр турында  җыр башкарыла.

 2 А.б 
Күренекле совет педагогы Сухомлинский ана кешене ана каз белән чагыштыра. Сап-сары, йоп-йомшак бәбкәләрен ияртеп яшел аланга алып чыга да ана каз аларны үлән чүпләргә өйрәтә, үзе, тилгән килмиме дип, әледән-әле янтаеп күккә карый. Берәр куркыныч янаса, ысылдап, дошманына ташлана яки җәһәт кенә нәни бәбкәләрне канат астына җыя. Әниләр дә шулай
1 а.б.
Әни... Өч хәрефтән торган бу сүздә күпме наз, җылылык һәм күңел тойгысы! Әни... һәр кеше өчен иң кадерле, иң сөйкемле зат ул! Ә сүзләре... Сүзләре шундый татлы,туң йөрәкләрне эретерлек җылы. Ә авырсаң... Авырсаң,төннәр буе күз йоммыйча, яныңнан да китми ул! Бары әнкәйләр йөрәге генә шулкадәр түземле, шәфкатьледер.
2 а.б. 
Кешелек язмышы – Аналарда,

Дәвамнары тора балалардан.

Өзелсә бер кылы тәңгәллекнең,

Җир тетри, әрни яралардан.

    Аклык-пакълык, сафлык аналарда,

Назлык-нәзакәтлек бар аларда.

Көрәшче ул, туры юлга өнди,

Киңәшен дә бирә балаларга.

      Авыр юллар кичеп, алга узганнарга,

Кешелеккә гомер юлы сузганнарга,

Баш иябез балаларын кеше иткән,

Бөек исеме, заты булган  АНАЛАРГА.      
Егет:
Ана мәхәббәте! 
Кышы да бар, жәе, көзе, язы да бар,
Кукрәгендә мәнге бетмәс назы да бар,
Кирәк икән кайнар башны суытырга
Котыплардан чыккан салкыннары да бар.
Бу әниләр бәйрәмендә Жир турында 
Уйлануым тугел бер дэ юкка гына. 
Әниләр дэ Жир әнкәбез шикелле үк
Үстерә бит безне җылы кочагында.
Шуна да без тырышабыз әниләрнең.
Акмасын дип кабат канлы хәсрәт яше, 
Күнелләрдә сүнмәс өмет - Кояшыбыз; 
Саклап калыр Җирне Ана мәхәббәте... 
1 а.б.

   Россия Федерациясе Президентының 1998 елның 30 гыйнварында чыккан №120 номерлы карары нигезендә Россиядә ноябрьнең соңгы якшәмбесе ел саен “Әниләр көне” булып билгеләп үтелә. Быел ул 26 ноябрьгә туры килә.Бүген бу залга җыелган барлык әниләрне бәйрәм белән котлыйбыз. 

Шәм биюе.
А.б. бергә:  Иң түземле,  иң шәфкатьле ул – АНАЛАР ЙӨРӘГЕ!
 2а.б

  Кадерле, кунаклар – хөрмәтле укытучылар! Әниләр көне белән Сезне!

Балагызның берәве сез,

Гаиләнең йөрәге сез.

Иминлекнең терәге сез.

Һәркемнең кирәге сез.

1 а.б.

Сез чаялар, сез батырлар,

Сез дөньяда иң матурлар.

Сез булганга тормыш ямьле,
Сез булганга яшәү гамьле. 
Бүгенге “Ана – бөек исем” дип аталган кичәбез ахырына якынлашты.Игътибарыгыз өчен бик зур рәхмәт.

Картайганда булыр ярдәмчем дип,

Ата-ана бала үстерә.

Гомер буе аңа хезмәт итә,

Җитмәгәнен аның җиткерә.

Бар балалар- картлык килү белән

Ата-аналарын куалар,

Бар аналар, бала үстереп тә,

Картлар йортларында торалар.

(Тәзкирә Сәйфуллина)

Аналарның күңеле - балаларда,

Бала күңеле диләр далада,

тик онытмыйк шуны, ике килми

Хезмәт итү ата – анага.

